《春日芸香小阁燕坐偶成二首 其二》
明代·苏葵

庭草青青长欲齐，道人情性亦濂溪。绝无野马侵窗几，惟有光濂拂杖藜。

报喜报晴鳷鹊噪，呼云呼雨鹁鸠啼。平生颇识闲滋味，傲睨乾坤日未西。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。